#### VEDLEGG 9

**Tuberkuloseundersøkelse – før tiltredelse/gjeninntredelse/opplæring/hospitering**

Navn på sykehjem:

**Plikt til tuberkuloseundersøkelse**

Personer som i løpet av de siste 3 årene har oppholdt seg sammenhengende mer enn tre måneder i land med høy forekomst av tuberkulose, og som skal tiltre eller gjeninntre i stilling i helse- og omsorgstjenesten, eller i stillinger knyttet til barneomsorg, plikter å gjennomgå tuberkuloseundersøkelse før tiltredelse i stillingen. Plikten gjelder også personer under opplæring eller hospitering.

Dersom du allerede er undersøkt for tuberkulose etter hjemkomst, er ny kontroll unødvendig forutsatt at undersøkelsen ikke viste tuberkulosesmitte.

Dokumentasjon på gjennomgått undersøkelse forelegges nærmeste overordnede ved tiltredelse/gjeninntredelse. For studenter eller andre under opplæring skal dokumentasjon leveres via utdanningsetaten 1 uke før oppstart.

Tuberkuloseundersøkelsen består av blodprøve (IGRA) eller tuberkulintest (Mantoux). Alle skal ta lungerøntgen. Når lungerøntgen er tatt og viser normale forhold kan arbeidstaker/elev/student begynne i jobb eller praksis.

**BCG vaksine**

BCG- vaksinasjon ansees ikke lenger nødvendig for arbeid i sykehjem i Oslo kommune.

I Oslo henvender du deg til helsestasjon/smittevernkontor i den bydelen du bor for henvisning til blodprøve og røntgenundersøkelse. Utenfor Oslo henvender du deg til kommunehelsetjenesten.

Røntgenundersøkelse og blodprøvetaking gjøres på Diagnosestasjonen (Oslo Universitetssykehus-Ullevål) eller på Akershus Universitetssykehus.

|  |  |
| --- | --- |
| **Del 1**  **Fylles ut av ansatt/elev/student** | **Erklæring om utenlandsopphold**  Etternavn, fornavn:  **(med blokkbokstaver)**  Personnummer:  Har du oppholdt deg sammenhengende i mer enn 3 måneder i land med høy forekomst av tuberkulose de siste 3 år?  Kryss av:   * **NEI** * **JA**   **Dersom du svarer JA skal du til tuberkuloseundersøkelse før tiltredelse/gjeninntredelse/opplæring/hospitering.**  Har du vært i nærkontakt med personer som har tuberkulose eller har du mistanke om at du selv kan være smittet med tuberkulose?  Kryss av:   * **NEI** * **JA**   **Dersom du svarer JA skal du til tuberkuloseundersøkelse før tiltredelse/gjeninntredelse/opplæring/hospitering.**  Signatur: |
| **Del 2**  **Fylles ut av helsepersonell** | **Bekreftelse på gjennomført tuberkuloseundersøkelse**  (Fylles ut av helsepersonell. Behøver ikke fylles ut hvis du svarte nei på begge spørsmål i del 1).  Det bekreftes at ovennevnte har gjennomgått tuberkuloseundersøkelse og at det ikke er funnet smittsom lungetuberkulose.    Helsesøster/lege:  (Dato, signatur stempel) |

**Nyansatte: Utfylt skjema returneres sammen med skriftlig tilbakemelding på at du takker ja til stillingen. Andre: Avtal med utdanningsinstitusjonen e.l. hvor utfylt skjema skal leveres.**

**Land med høy forekomst av tuberkulose:**

**Europa:**

Bosnia- Herzegovina, Grønland, Kosovo, Romania og alle land i tidligere Sovjetunionen; Armenia, Aserbajdsjan, Estland, Georgia, Hviterussland, Kasakhstan, Kirgisistan, Latvia, Litauen, Moldova, Russland, Tadsjikistan, Turkmenistan, Ukraina og Usbekistan.

**Amerika:**

Belize, Bolivia, Brasil, Dominikanske republikk, Ecuador, Guatemala, Guyana, Haiti, Honduras, Panama, Paraguay, Peru og Surinam.

**Oseania:**

Fiji, Marshalløyene, Guam, Kiribati, Marianaøyene, Mikronesia, Nauru, Palau, Papua Ny-Guinea, Salomonøyene, Tuvalu og Vanuatu.

**Asia:**

Afghanistan, Bangladesh, Bhutan, Brunei, Burma(Myanmar), Filippinene, India, Indonesia, Irak, Jemen, Kambodsja, Kina, Laos, Malaysia, Mongolia, Nepal, Nord-Korea, Pakistan, Singapore, Sri Lanka, Sør-Korea, Taiwan, Thailand, Vietnam og Øst-Timor.

**Afrika:**

Alle land unntatt Egypt, Mauritius, Komorene og Seychellene og Tunis.

**Tuberkuloseforskriften:**

**§ 3-1. *Plikt til å gjennomgå tuberkuloseundersøkelse***

Følgende personer har plikt til å gjennomgå tuberkuloseundersøkelse:

1. Personer fra land med høy forekomst av tuberkulose, som skal oppholde seg mer enn tre måneder i riket og som ikke er unntatt fra krav om arbeidstillatelse eller oppholdstillatelse, samt flyktninger og asylsøkere. Tuberkuloseundersøkelsen omfatter ofte tuberkulintesting av denne gruppen og røntgenundersøkelse av personer som har fylt 15 år.
2. Personer som i løpet av de siste 3 årene har oppholdt seg mer enn tre måneder i land med høy forekomst av tuberkulose, og som skal tiltre eller gjeninntre i stilling i helse- og omsorgstjenesten eller i andre stillinger knyttet til barneomsorg. Plikten gjelder også personer under opplæring eller hospitering.
3. Andre personer som det er medisinsk mistanke om er eller har vært i risiko for å bli smittet med tuberkulose.

En person med tuberkuløs sykdom plikter å ta imot den personlige smittevernveiledning som legen gir, for å motvirke at sykdommen blir overført til andre og plikt til om nødvendig å la seg isolere. Tuberkuloseundersøkelser etter denne forskriften skal være uten utgifter for den som har plikt til å gjennomgå slik undersøkelse. Vaksinasjon av tuberkulinnegative personer mot tuberkulose skal være gratis for den enkelte. Reiseutgifter i forbindelse med fremmøte til tuberkuloseundersøkelse og/eller vaksinasjon skal være gratis for den enkelte.

**§ 3-2.** *Gjennomføring*

Undersøkelse av personer som nevnt i § 3-1 skal gjennomføres så snart som mulig. Flyktninger og asylsøkere skal undersøkes innen fjorten dager etter innreise. Personer som nevnt i § 3-1 nr. 2 skal undersøkes før tiltredelse. Arbeidsgiver har plikt til å påse at tuberkuloseundersøkelser er gjennomført før tiltredelse.